Orphaned Land
„Orphaned Land“ – Izraelio progresyviojo metalo grupė, sukurta 1991 m. Jos kūryboje gausu Artimųjų Rytų ir žydų liaudies muzikos motyvų, todėl grupės stilius neretai vadinamas rytietišku metalu. Pradžioje grupė susikūrė Resurrection pavadinimu, bet 1992 m. pakeitė pavadinimą į Orphaned Land, kad išvengtų painiavos su metalo grupe iš Floridos. Grupė savo kūryboje jungia progresyvųjį, doom, death metalą bei Artimųjų Rytų folklorinę muziką. Dainų tematika: sandūra tarp rytų ir vakarų, praeities ir dabarties, šviesos ir tamsos, Dievo ir Šėtono. Būdingi krikščionybės, judaizmo, islamo motyvai.